Kamil Stoch

pisi
pisi|Kamil Stoch 2007. aastal Lahtis
Kamil Wiktor Stoch (sündinud 25. mail 1987 Zakopanes) on Poola suusahüppaja, kolmekordne olümpiavõitja ja kahekordne maailmameister.

Stoch kuulus juunioride maailmameistrivõistlustel Poola võistkonda, kes võitis 2004. aastal Strynis ja 2005. aastal Rovaniemis meeskonnavõistluses hõbemedali. Lisaks oli ta 2005. aasta maailmameistrivõistlustel Oberstdorfis kuuenda koha saanud Poola võistkonna koosseisus.

2006. aasta taliolümpiamängudel Torinos sai Stoch normaalmäel 16. koha ja kuulus Poola võistkonda meeskonnahüpetes, kus saadi viies koht. 2007. aasta MM-il Sapporos oli Stoch normaalmäel 11. ja suurel mäel 13. ning suure mäe meeskonnavõistluses viies. 2009. aasta MM-il Liberecis sai ta normaalmäel neljanda koha.

2010. aasta taliolümpiamängudel Vancouveris oli ta suurel mäel neljateistkümnes. 2011. aasta maailmameistrivõistlustel Oslos oli normaalmäel kuues. 2012. aasta suusalennu maailmameistrivõistlustel Vikersundis sai ta kümnenda koha. 2013. aasta maailmameistrivõistlustel Val di Fiemmes võitis ta kuldmedali suurel mäel ja pronksmedali meeskonnavõistluses. Normaalmäel oli ta kaheksas.

2014. aasta taliolümpiamängudel Sotšis võitis ta kuldmedali nii normaalmäel kui ka suurel mäel. Sama aasta suusalennu maailmameistrivõistlustel Harrachovis oli ta viies. 2014 valiti ta Poola aasta sportlaseks.

21. märtsil 2015 püstitas ta suusalennus Poola rekordi, kui hüppas Sloveenias Planicas 238 meetrit.

2016–2017 võitis ta nelja hüppemäe turnee.

2017. aasta maailmameistrivõistlustel Lahtis tuli ta suure mäe meeskonnavõistluse maailmameistriks.

Maailma karikasarjas oli ta esimest korda punktikohal 11. veebruaril 2005 Pragelatos, kus saavutas seitsmenda koha. Esimest korda jõudis ta MK-etapil poodiumile 23. jaanuaril 2011, kui saavutas Zakopanes esikoha. Samal hooajal võitis ta veel etapi Klingenthalis ja Planicas. 2011.–2012. aasta hooajal võitis ta etapi Zakopanes ja Willingenis. Hooaja üldarvestuses oli ta viies. 2012.–2013. aasta hooajal võitis ta etapi Kuopios ja Trondheimis. Maailma karikasarja lõppjärjestuses oli ta kolmas. 2013.–2014. aasta hooajal tuli ta maailma karikasarja üldvõitjaks. Suvisel GP-l on ta võitnud seitse etappi.

Suvistel ja talvistel Poola meistrivõistlustel on ta võitnud 26 medalit ja tulnud üheksal korral Poola meistriks.

2015. aastal pälvis ta Holmenkolleni medali.

 Saavutused  

27px Olümpiamängudel 
2014  Sotšis
 15px olümpiavõitja normaalmäel
 15px olümpiavõitja suurel mäel
2018  Pyeongchangis
 15px olümpiavõitja suurel mäel

 Maailmameistrivõistlustel 
 2013  Val di Fiemmes
  maailmameister suurel mäel
  pronksmedal meeskonnavõistluses
 2015  Falunis
  pronksmedal suure mäe meeskonnavõistluses
 2017  Lahtis
  maailmameister suure mäe meeskonnavõistluses
 2019  Seefeldis
  hõbemedal normaalmäel

 Juunioride maailmameistrivõistlustel 
 2004  Strynis
  hõbemedal meeskonnavõistluses
 2005  Rovaniemis
  hõbemedal meeskonnavõistluses

 Maailma karikasarjas 

Kamil Stoch on maailma karikasarja etappidel (seisuga 2. märts 2019) osalenud 309 korda ja jõudnud poodiumile 66 korral, millest 33 korda kõige kõrgemale astmele.

 Maailma karikasarja etapivõidud 
Jrk-nrAastaKuupäevKohtRiikAla1.201123. jaanuar Zakopane HS-1342.20112. veebruar Klingenthal HS-1403.201120. märtsPlanica HS-2154.201220. jaanuar Zakopane HS-1345.20125. veebruarVal di Fiemme HS-1346.201312. märtsKuopio HS-1277.201315. märtsTrondheim HS-1408.201315. detsemberTitisee-Neustadt HS-1429.201322. detsemberEngelberg HS-13710.20141. veebruarWillingen HS-14511.20142. veebruarWillingen HS-14512.20143. märtsLahti HS-13013.20144. märtsKuopio HS-12714.201518. jaanuarZakopane HS-13415.201530. jaanuarWillingen HS-14516.201611. detsemberLillehammer HS-13817.20176. jaanuarBischofshofen HS-14018.201714. jaanuarWisła HS-13419.201714. jaanuarWisła HS-13420.201722. jaanuarZakopane HS-13421.201712. veebruarSapporo HS-13722.201719. märtsVikersund HS-225...31.201825. märtsPlanica HS-24032.20193. veebruarOberstdorf HS-23533.201910. veebruarLahti HS-130

 Välislingid 

 Kamil Stoch FIS-i kodulehel (fis-ski.com)

Kategooria:Poola suusahüppajad
Kategooria:Sündinud 1987